Румен Ченков
Краят на моето бъдеще

chitanka.info

Някой ден на шега ще си тръгна оттук,

пременен в елегантен костюм,

със букет хризантеми във изстинат юмрук

и за този свят — с нещо на ум.

Ще затворят капака и мократа пръст

своя туш ще затрака зловещо.

Ще поставят над гроба ми паметен кръст,

просълзен, аз ще гледам отсреща,

за да чуя надгробното слово за мен —

Боже, как над това ще се смея!

А, покрусен, щом тръгне и последния „фен“,

с птица някоя аз ще се слея.

1997 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.